深甫過留宿并示近詩
作者：劉敞
朝代：宋

paragraphs: 别長會時稀，樂少憂日多。
邂逅非素期，悲歡奈君何。
明燈照空窗，風雪滿天地。
此時坐相對，達旦終不寐。
少年慕結交，徒以此方寸。
危生始自感，來日安可問。
意氣久已奪，形髪亦已衰。
如何切磋意，不廢平生時。
驚禽墜虚弦，病葉隕輕露。
一聞傷心奏，涕下已如注。